<https://www.prabhatkhabar.com/sports/cricket/ind-vs-sl-rohit-sharma-left-sachin-tendulkar-behind-created-a-new-record#schema-12267765>
<http://schema.org/articleBody>
"IND vs SL: भारतीय कप्तान रोहित शर्मा ने श्रीलंका के खिलाफ दूसरे मैच में एक और अर्धशतक लगाकर वनडे क्रिकेट में अपना दबदबा कायम रखा है. रोहित शर्मा, राहुल द्रविड़ को पीछे छोड़कर इस प्रारूप में देश के चौथे सबसे ज्यादा रन बनाने वाले खिलाड़ी बन गए. पहले वनडे में अर्धशतक लगाने के बाद रोहित ने दूसरे वनडे में भी धमाकेदार वापसी की और 44 गेंदों पर पांच चौकों और चार छक्कों की मदद से 66 रन बनाए. उन्होंने 145 से ज्यादा के स्ट्राइक रेट से रन बनाए. हालांकि भारत वह मुकाबला हार गया.\n\n\n\nAn explosive 5️⃣0️⃣ for the Indian Captain 💥💥 Watch the action from #SLvIND LIVE now on Sony Sports Ten 1, Sony Sports Ten 3, Sony Sports Ten 4 &amp; Sony Sports Ten 5 📺#SonySportsNetwork #RohitSharma | @ImRo45 pic.twitter.com/Psmp9kcuDO&mdash; Sony Sports Network (@SonySportsNetwk) August 4, 2024 \n\n\n\nसचिन से इस मामले में आगे निकले रोहित\n\n\n\nरोहित शर्मा अब तक 264 मैचों में 49.23 की औसत और 92.29 के स्ट्राइक रेट से 31 शतक और 57 अर्द्धशतक के साथ 10,831 रन बनाए हैं. उनका सर्वश्रेष्ठ स्कोर 264 रन है. साथ ही, बतौर ओपनर रोहित ने अंतरराष्ट्रीय क्रिकेट में भारत के लिए सबसे ज्यादा पचास से ज्यादा रन बनाने के मामले में सचिन तेंदुलकर को पीछे छोड़ दिया है. 43 शतकों और 78 अर्द्धशतकों के साथ, उन्होंने क्रिकेट में बतौर ओपनर 121 अर्धशतक बनाए हैं, जो सचिन के 120 से सिर्फ एक ज्यादा है, जिन्होंने बतौर ओपनर 45 शतक और 75 अर्द्धशतक बनाए थे.\n\n\n\nParis Olympics 2024: ‘लक्ष्य’ से चूके सेन, ब्रॉन्ज मेडल मैच में मिली हार\n\n\n\nRotax Max Challenge इंटरनेशनल रेस जीतने वालीं पहली महिला रेसर बनी अतीका मीर\n\n\n\nवीरेंद्र सहवाग के रिकॉर्ड पर नजर\n\n\n\nयह रोहित का वनडे में मैच के पहले 10 ओवरों में लगाया गया चौथा अर्द्धशतक था. वह दिग्गज ओपनर वीरेंद्र सहवाग के रिकॉर्ड का पीछा कर रहे हैं, जिन्होंने वनडे मैचों के पहले 10 ओवरों में सात अर्द्धशतक लगाए थे. रोहित हाल ही में छक्के लगाने वाली मशीन बन गए हैं, उन्होंने जनवरी 2023 से वनडे के पहले 10 ओवरों में 54 छक्के लगाए हैं. ऑस्ट्रेलिया के डेविड वार्नर 24 छक्कों के साथ उनसे बहुत दूर हैं. इस समय सीमा में उन्होंने 28 पारियों में 52.96 की औसत से 1,377 रन बनाए हैं, जिसमें दो शतक और 11 अर्द्धशतक शामिल हैं. उनका सर्वश्रेष्ठ स्कोर 131 है.\n\n\n\nColombo: India's captain Rohit Sharma prepares to bowl during the second ODI cricket match of the series between India and Sri Lanka.\n\n\n\nदूसरे वनडे में श्रीलंका से हारा भारत \n\n\n\nमैच की बात करें तो श्रीलंका ने टॉस जीतकर पहले बल्लेबाजी करने का फैसला किया. अविष्का फर्नांडो (62 गेंदों में 40 रन, पांच चौकों की मदद से), कामिंडू मेंडिस (44 गेंदों में 40 रन, चार चौकों की मदद से) और डुनिथ वेलालेज (35 गेंदों में 39 रन, एक चौका और दो छक्के की मदद से) की पारियों ने श्रीलंका को 50 ओवर में 240/9 तक पहुंचाया. वाशिंगटन सुंदर (3/30) और कुलदीप (2/33) भारत के शीर्ष गेंदबाज रहे. मोहम्मद सिराज और अक्षर पटेल को भी एक-एक विकेट मिला. जवाब में भारत 208 रनों पर ढेर हो गया.\n\n\n\nSports Trending Video\n\n\n\n\nhttps://www.youtube.com/watch?v=Zi_jOg2Tizo"
<https://www.prabhatkhabar.com/sports/cricket/ind-vs-sl-rohit-sharma-left-sachin-tendulkar-behind-created-a-new-record>